E E L N Õ U

NARVA LINNAVALITSUS

K O R R A L D U S

Narva







04.03.2020. a nr _____ - k

Narvas Karja tn 6d asuva linnavara kasutamise 

eest ajutiselt üüritasust vabastamine 
(Mittetulundusühing Motorcycle Club MAGNUM MC)
1. ASJAOLUD JA MENETLUSE KÄIK

Narva Linnavalitsusele laekus MTÜ-lt Motorcycle Club MAGNUM  MC, registrikood 80304659, juhatuse liige Igor Batin, avaldus, milles palutakse pikendada soodustatud üüritasu vastavalt sõlmitud lepingule ruumide eest, mis asuvad Karja tn 6d, Narva, üldpindalaga 418,7 m².

Leping oli sõlmitud 2019. aasta veebruaris. Ruumid olid avariilises seisukorras, ei töötanud kütte-, elektri-, vee- ja kanalisatsioonisüsteem, kohati olid aknad klaasita, polnud uksi, katusekatet, vee äravoolu. 

Narva Linnavalitsuse 06.02.2019 korraldusega nr 70-k MTÜ Motorcycle Club MAGNUM MC vabastati üüritasust üheks aastaks.
2019. aasta jooksul MTÜ korrastas ruume. Taastatud on piirdeaed, välja on vahetatud sissekäigu uksed, taastatud on hoone katuse hüdroisolatsioon, osaliselt on vahetatud välja kütte- ja veevarustussüsteemi lõhkiläinud torud ja radiaatorid, taastatud on elektrivarustus, korda on tehtud haljasala ja istikud hoone ümbruses. Kõik see on tehtud omal jõul ja oma kuludega.
Aasta jooksul on remonditud vaid osa ruumidest. 2020. aasta jooksul on kavas vahetada välja aknad, paigaldada siseuksed, täielikult taastada ruumides elektrivalgustus, jätkata kütte-, veevarustussüsteemi ja sanitaarsõlmede remonti, taastada põrandad, seinad ja laed.
Tulenevalt eeltoodust MTÜ Motorcycle Club MAGNUM MC palub vabastada klubi üüritasust üheks aastaks.
Mittetulundusühingu Motorcycle Club MAGNUM MC taotlust arutati Narva Linnavalitsuse linnavarakomisjoni koosolekul 13.02.2020. a (protokoll nr 2) ning otsustati:

11.1. Rahuldada MTÜ Motorcycle Club MAGNUM  MC, registrikood 80304659, avaldus, milles palutakse pikendada soodustatud üüritasu vastavalt sõlmitud lepingule ruumide eest, mis asuvad Karja tn 6d, Narva, üldpindalaga 418,7 m², tähtajaga kuni 01.03.2021. a.

11.2. Narva Linnavalitsuse Linnamajandusametil esitada punktis 11.1 esitatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord”  § 7 lg 2 ja § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega. 

3. OTSUS

3.1.
Vabastada Mittetulundusühing Motorcycle Club MAGNUM MC, registrikood 80304659, üüritasust Narvas Karja tänav 6d hoones asuvate ruumide nr 1-3, 5-16, 18-25 üldpindalaga 418,7 m² kasutamise eest tähtajaga kuni 01.03.2021. a.

3.2.
Narva Linnavalitsuse Linnamajandusametil sisse viia  25.02.2019 sõlmitud "Linnavara üürilepingusse nr 1/864-P"  muudatused.
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Motorcycle Club MAGNUM MC.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

